Dodie Smith

Dorothy Gladys «Dodie» Smith (født 3. mai 1896 i Bury, død 24. november 1990 i Uttlesford) var en britisk forfatter. I sin samtid var hun best kjent for sine skuespill, mens ettertiden husker henne best for barneboka fra 1956 som ble til Disneyfilmen 101 dalmatinere (1961).

Liv 
Faren, som var bankansatt, døde da hun var to år gammel, og hun vokste opp med moren og besteforeldrene i deres hus i Manchester. Både moren, morfaren og morbroren var teaterinteressert, og hun ønsket tidlig å bli skuespiller. I 1910 flyttet hun med moren og stefaren til London. Hun studerte ved Academy of Dramatic Art og arbeidet to år som skuepiller uten særlig suksess før hun forlot teaterlivet og begynte å arbeide i møbelforretningen Heal & Son. Hun giftet seg i 1939 med kollegaen fra Heal & Son, Alec Beesley. Paret bodde i USA fra 1938 til 1953.

Selvbiografien Look Back With Love utkom i 1974, og ble fulgt av flere bind: Look Back With Astonishment (1979), Look Back With Gratitude (1978) og Look Back With Mixed Feelings (1985).

Bøker 
Hun hadde fått antatt noen tekster i 1920-årene, men gjennombruddet kom med skuespillet Automn Crocus (1931). Alle disse var utgitt under nøytrale eller mannlige psevdonym, og avsløringen av opphavskvinnen skapte avisoverskrifter som «Shopgirl Writes Play». I løpet av 1930-årene hadde hun fem scenesuksesser på Londons teatre.

Debutromanen I Capture the Castle (1948) ble skrevet i USA, motivert av hjemlengsel til England.

Hennes første barnebok, The Hundred and One Dalmatians (1956) tok utgangspunkt i hennes og ektemannens egen kjærlighet til hunderasen dalmatinere, og navnet Pongo er fra hennes egen første hund. Boka fikk oppfølgerne Starlight Barking (1967) og The Midnight Kittens (1978).

I tillegg til Disneys dalmatinerfilmer har flere av hennes skuespill og romaner blitt filmatisert, sist I Capture the Castle (2003)

Bibliografi 

Drama
 Autumn Crocus (1931)
 Service (1932)
 Touch Wood (1934)
 Call It A Day (1935)
 Bonnet Over the Windmill (1937)
 Dear Octopus (1938)
 Lovers and Friends (1943)
 Letter from Paris (1952)
 I Capture the Castle (1954)
 These People, Those Books (1958)
 Amateur Means Lover (1961)

Romaner
 I Capture the Castle (1949); på norsk som Slottet blir mitt (1949)
 The Hundred and One Dalmatians (1956); på norsk som Hundre og en dalmatinere (1986). Også som hørespill i Lørdagsbarnetimen 1962
 The New Moon with the Old (1963)
 The Town in Bloom (1965)
 It Ends with Revelations (1967)
 The Starlight Barking (1967)
 A Tale of Two Families (1970)
 The Girl from the Candle-lit Bath (1978)
 The Midnight Kittens (1978)

Selvbiografier
 Look Back with Love: a Manchester Childhood (1974)
 Look Back with Mixed Feelings (1978)
 Look Back with Astonishment (1979)
 Look Back with Gratitude (1985)

Filmmanus
 The Uninvited (1944), skrevet av Smith og Frank Partos
 Darling, How Could You! (1951), skrevet av Smith og Lesser Samuels

Filmer tilpasset fra hennes verker
 Looking Forward (1933), basert på Service
 Autumn Crocus (1934)
 Call It a Day (1937)
 Dear Octopus (1943)
 101 dalmatinere (1961)
 101 Dalmatians (1996)
 102 Dalmatians (2000)
 I Capture the Castle (2003)

Referanser

Litteratur 
 Grove, Valerie (1996): Dear Dodie: the life of Dodie Smith. London: Chatto & Windus. ISBN 0-7011-5753-4.
 Hadsel, Martha (1982): Modern British Dramatists, 1900–1945. Detroit: Gale. ISBN 978-0-8103-0937-1.
 Hile, Kevin S. (2004): Contemporary Authors Online. Detroit: Gale. ISBN 978-0-7876-3995-2.
 Smith, Dodie (1985): Look Back With Gratitude. London: Muller, Blond & White. ISBN 0-584-11124-X.
 Smith, Dodie (1978): Look Back With Mixed Feelings. London: W.H. Allen. ISBN 0-491-02073-2.

Eksterne lenker 
 
 The Dodie Smith Information Site, arkivert kopi per 30. april 2006

Engelske forfattere
Engelske barnebokforfattere
Engelskspråklige forfattere
Personer fra Bury